**Zmeny od 01.07.2020 pri poskytovaní štátnych sociálnych dávok
v čase COVID-19**

**Dňom 01.07.2020** nadobúda účinnosť *Nariadenie vlády SR č.184/2020 Z. z., ktorým sa mení a dopĺňa nariadenie vlády SR č. 102/2020 Z. z. o niektorých opatreniach v oblasti sociálnych vecí, rodiny a služieb zamestnanosti v čase mimoriadnej situácie, núdzového stavu alebo výnimočného stavu vyhláseného v súvislosti s ochorením COVID-19 (ďalej len „novela nariadenia“).*

Novela nariadenia reaguje na postupné uvoľňovanie opatrení Úradu verejného zdravotníctva SR, na základe čoho zanikla potreba uplatňovania niektorých ustanovení nariadenia vlády SR č. 102/2020 Z. z., ktoré boli prijaté za účelom ochrany života a zdravia klientov a garantovania hmotného zabezpečenia obyvateľstva počas krízovej situácie.

**Zmeny v oblasti štátnych sociálnych dávok:**

**1/ Rodičovský príspevok nepatrí rodičovi (**oprávnenej osobe), ktorá

* má príjem zo závislej činnosti alebo príjem z podnikania alebo z inej samostatnej zárobkovej činnosti alebo
* je poberateľom dávky sociálneho poistenia, dôchodku starobného dôchodkového sporenia, dôchodku doplnkového dôchodkového sporenia, dávky sociálneho zabezpečenia alebo
* je poberateľom **peňažného príspevku na opatrovanie na dieťa**, na ktoré je vyplácaný.

Predmetnou novelou nariadenia sa peňažný príspevok na opatrovanie na dieťa, na ktoré bol poskytovaný rodičovský príspevok považuje za príjem. Uvedené znamená, že mesiac, v ktorom bol peňažný príspevok na opatrovanie vyplatený *(napr. môže ísť súčasne aj o doplatenie viacerých mesiacov spätne),* je mesiacom, v ktorom zanikol nárok na ďalšie poskytovanie rodičovského príspevku.

* je poberateľom rodičovského príspevku a má platný pracovnoprávny vzťah *(existujúceho zamestnávateľa)* **je povinná prioritne si uplatniť nárok
na OČR alebo nárok na služobné voľno s nárokom na služobný plat .**

Ak poberateľ rodičovského príspevku si uplatní nárok na OČR alebo nárok na služobný plat, bude mu rodičovský príspevok poskytovaný preddavkovo a po ukončení konania o nároku na ošetrovné alebo po ukončení rozhodnutia v konaní o služobné voľno, úrad zúčtuje poskytovaný rodičovský príspevok a rozhodne o povinnosti vrátiť za obdobie od 1.7.2020 celý rodičovský príspevok alebo jeho časť.

**2/ Účasť na preventívnych prehliadkach**

Z dôvodu, že došlo k uvoľneniu opatrení Úradu verejného zdravotníctva SR a lekári opäť vykonávajú svoju činnosť v rovnakom režime ako pred vyhlásením krízovej situácie,  **preto sa už vyžaduje preukázanie predmetnej skutočnosti.**

**3/ Posudzovanie dlhodobo nepriaznivého zdravotného stavu dieťaťa**

na účely prídavku na dieťa, príplatku k prídavku na dieťa, rodičovského príspevku a príspevku na starostlivosť o dieťa **sa už vykonáva ako pred vyhlásením krízovej situácie** a posudkový lekár v čase krízovej situácie môže vychádzať aj z odborného lekárskeho nálezu lekára so špecializáciou v príslušnom špecializačnom odbore.

**Čestné vyhlásenie**

**Vypĺňa rodič dieťaťa***, (oprávnená osoba),* ktorému zanikol nárok na rodičovský príspevok dovŕšením troch alebo šiestich rokov veku a ktorý **má**/**nemá žiaden z príjmov uvedených nižšie.**

Meno a priezvisko rodiča

..............................................................................................................................................................

Dátum narodenia *(deň, mesiac, rok)* ...........................................................................................

Adresa trvalého pobytu

 ......................................................................................................................................................

**pri starostlivosti o dieťa**

meno, priezvisko dieťaťa .............................................................................................................

dátum narodenia ..........................................................................................................................

**čestne vyhlasujem,**

že v čase uplatnenia nároku na rodičovský príspevok alebo v čase jeho poberania pri zabezpečovaní riadnej starostlivosti o dieťa počas krízovej situácie – COVID 19, je nižšie označená možnosť v súvislosti s príjmom pravdivá.

Označte uvedené možnosti podľa skutočností, ktorá sa na Vás vzťahuje (*nehodiace sa preškrtnite*):

* mám/nemám príjem zo závislej činnosti
* mám/nemám príjem z podnikania
* mám/nemám príjem z inej samostatnej zárobkovej činnosti
* som/nie som poberateľom dávky sociálneho poistenia
* som/nie som poberateľom dôchodku starobného dôchodkového sporenia
* som/nie som poberateľom dôchodku doplnkového dôchodkového sporenia
* som/nie som poberateľom dávky sociálneho zabezpečenia
* som/nie som poberateľom peňažného príspevku na opatrovanie
* vznikol/nevznikol mi nárok na **ošetrovné**
* vypláca/nevypláca sa mi **ošetrovné**
* ošetrovné je **vyššie/nižšie** ako je výška rodičovského príspevku, ktorý som poberal pred zánikom nároku na tento príspevok
* požiadal som si o ošetrovné, ale nebolo/ bolo vo veci rozhodnuté
* vypláca/nevypláca sa mi služobný plat
* prikladám/neprikladám doklady o ošetrovnom/služobnom plate

***Ak nebude úradu doručená informácia o tom, že máte/nemáte niektorý z vyššie uvedených príjmov, úrad to bude považovať za skutočnosť, že ste poberateľom niektorého z vyššie uvedených príjmov, z čoho vyplýva, že nemáte nárok na rodičovský príspevok.***

*Upozornenie:*

* *Ak vznikol nárok na ošetrovné alebo služobný plat je potrebné túto skutočnosť preukázať dokladom (napr. rozhodnutím, potvrdením).*
* *Ak je ošetrovné alebo služobný plat nižšie ako je výška rodičovského príspevku (270 € alebo 370 €), potom je potrebné preukázať výšku týchto dávok.*
* *Ak ste si požiadali o ošetrovné alebo o služobný plat a vo veci ešte nebolo rozhodnuté, je potrebné preukázať, že ste o tieto dávky požiadali, napr. mailová komunikácia so sociálnou poisťovňou alebo s MV SR o podaní žiadosti, ktorá bola na príslušné inštitúcie zaslaná a pod.*
* *V prípade, ak nie je možné nárok na ošetrovné alebo služobný plat preukázať relevantným dokladom, túto skutočnosť môžete nahradiť čestným vyhlásením, pričom po skončení krízovej situácie ste povinný čestné vyhlásenie nahradiť požadovaným dokladom.*

Som si vedomá/ý právnych následkov plynúcich z nepravdivých údajov uvedených v tomto čestnom vyhlásení.

V .................................... dňa ................

............................................

vlastnoručný podpis

*(žiadateľa o rodičovský príspevok)*

Čestné vyhlásenie je možné úradu doručiť:

* poštovou prepravou na korešpondenčnú adresu úradu
* elektronicky - cez www.slovensko.sk - vyžaduje sa kvalifikovaný elektronický podpis
* e-mailom na e-mailovú adresu úradu
* osobne na úrad.